"একদা এক সময়" শিরোনাম কার্ডের মধ্য দিয়ে চলচ্চিত্র শুরুর পরবর্তীকালে দেখা যায়, মধ্যবয়স্ক এক লোক (লুইস বুনিউয়েল) ব্যালকনির দরজার নিকট একটি ক্ষুর ধার দিচ্ছেন এবং নিজের বুড়ো আঙুলে ক্ষুরের ধার পরিক্ষা করে দেখছেন। ধার দেয়া শেষে তিনি দরজা খোলেন এবং ব্যালকনি থেকে তার মাথার উপরে মেঘে ঢাকা চাঁদ নজরে আসে। এরপর "ক্লোজআপ" (খুব কাছ থেকে ধারণকৃত) দৃশ্যে একটি শান্ত-স্নিগ্ধ তরুণী সিমন মারই-কে দেখা যায়। এবার চাঁদটি মেঘমুক্ত অবস্থায় দেখা যায় এবং দেখা যায় লোকটি ক্ষুর দিয়ে তরুণীর চোখ কাটছে এবং চোখ থেকে ভিট্রেয়াস হিউমার বা কাচীয় অক্ষিরস উপচে পড়ছে। দৃশ্যত এ থেকে বোঝানো হয় যে তরুণীর চোখটি কাটা হয়েছে।

পরবর্তী "আট বছর পর" শিরোনাম নানদের মতো পোশাক পরিহিত এক তরুণকে (পিয়েরে বাচেফ) বাইসাইকেল চালিয়ে শান্ত শহুরে পথ ধরে যেতে দেখা যায়। আরেকটি দৃশ্যে পূর্বের তরুণীকে দেখা যায় দামী আসবাবে সাজানো উপরতলার একটি অ্যাপার্টমেন্টে দ্রুত বই পড়ছে। সে তরুণের বাইসাইকেলের শব্দ শুনতে পেলে বইটি (বইটি হল জোহানস্‌ ভারমিরের "দ্য লেইসমেকার") একপাশে সরিয়ে রাখে।


প্রভাব
সাউন্ডট্র্যাক
উৎপাদন
সংক্ষিপ্তসার